菊花新
作者：柯丹邱《荆钗记》
朝代：元

paragraphs: ［生上］十年身到凤凰池，一举成名天下知。
脱白挂荷衣，功名遂，少年豪气。
引领君仙下翠微，云间相逐步相随；桃花已透三千丈，月桂高攀第一枝。
阆苑应无先去客，杏园惟有后题待；男儿志气当如此，金榜题名天下知。
小生得了头名状元，深蒙圣恩，除授饶州佥判。
方已朝回，必须参见万俟丞相。
［末见科］状元贺喜。
［生］何喜可贺？［末］丞相有一多娇小姐，欲招状元为婿，只今便要成亲。
［生］小生自有寒荆在家，焉敢望此？烦请通报。
［末］少待。
［介］告垂相，状元已在门首。
［净］着他进来见我。
［末］请状元进去相见。
［生见拜介］小生一介寒儒，久困山泽，郡乏贤才，勉使来试。
忝蒙天眷，皆赖丞相提携之赐。
谨造钧墀参拜，不胜愧感之至。
［净］状元。
且休闲说，休闲讲。
我有一事与你说："男子生而愿为之有室，女子生而愿为之有家。
"我有一女，小宇多娇，欲招你为婿，只今就要成亲。
你心下如何？［生］深蒙不弃微贱，感德多矣。
奈小生已有寒荆在家，不敢奉命。
［净］你是读书之人，何故见疑。
自古道："富易交，贵易妻。
"此乃人情也。
［生］丞相岂不闻宋弘有云："糟糠之妻不下堂，贫贱之交不可忘。
"小生不敢违例。
［净怒］我到违例！。